Ekte mispel

Ekte mispel (Mespilus germanica) er et frukttre i rosefamilien.

Det er et lite, løvfellende, tornet tre som blir opptil 6 m høyt. Barken er gråbrun og furet. Bladene er avlange, mørkegrønne på oversiden og gråhårete under. Blomstene er hvite eller litt rosa. Frukten ligner på et eple, er 20–30 mm stor hos ville trær og har varige begerblad i spissen. Arten hører hjemme i Sørøst-Europa og Vest-Asia, men er forvillet i Vest-Europa.

Ekte mispel er blitt dyrket lenge og var et viktig frukttre i middelalderen. Fruktene blir først spiselige etter frost og lagring. Det finnes mange kultivarer med en fruktstørrelse på 30–65 mm. Arten er ikke vanlig i Norge, men er plantet noen få steder.

Litteratur

Eksterne lenker 
 

Maleae
Planter formelt beskrevet i 1753
Planter formelt beskrevet av Carl von Linné
Frukt